Horst Antes
Store norske leksikon,Kunst og estetikk,Bildende kunst,Samtidskunst,Skulptur og mosaikk i samtidskunsten
Horst Antes er en tysk billedkunstner, grafiker og skulptør, kjent for å være en av de fremste representanter for den nye figurative kunstretningen som oppsto i Europa og USA på 1960-tallet. Hans bilder og skulpturer har en særegen stil og er både forenklet og fabulerende. Han har utført en rekke offentlige skulpturer i metall.
Antes ble utdannet ved kunstakademiet i Karlsruhe 1957–1959. I starten av hans karriere, rundt 1960, var hans arbeider overveiende abstrakte og noe preget av inntrykk fra kunstnergruppen COBRA. Men han ble etter hvert inspirert av kunstmaleren Wilhelm de Kooning og figurativ kunst. Antes' eget maleri ble snart preget av dekorativt anlagte figurscener der skikkelsene er skjematisk utformet som gnom- og kyklopaktige vesener. Han arbeider nå både fra Tyskland og Italia. Les mer i Store norske leksikon Kunst i Tyskland kykloper skulptur